
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 463 


5 Απριλίου 2000 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 


Συμπληρωματική οριοθέτηση περιοχής για την αποκα¬ 
τάσταση των ζημιών από τις πλημμύρες του 1999 

σε περιοχές του Νομού Πιερίας. 1 

Τροποποίηση και αντικατάσταση της απόφασης με 
αριθμ. ΚΑ/680/22.8.96 «Σύσταση Ειδικού Λογαρια¬ 
σμού στο Υπουργείο Εθνικής Παιδείας και Θρη¬ 
σκευμάτων». 2 


Τροποποίηση της Δ1α/24450/97/2.7.1998 (ΦΕΚ 718/ 
Β'/15.7.1998) απόφασης περί συγκρότησης Συμ¬ 
βουλίου Κρίσης και Επιλογής Ιατρικού και Οδοντια¬ 
τρικού Προσωπικού Νοσηλευτικών Ιδρυμάτων 
(Σ.Κ.Ε.Ι.Ο.Π.Ν.Ι.) για την ατομική κρίση, την ανανέ¬ 
ωση της θητείας, τη μονιμοποίηση και την εξέλιξη 
των υπηρετούντωνγιατρώντου Ε.Σ.Υ.,του Περιφε¬ 
ρειακού Γενικού Νοσοκομείου Ηρακλείου «ΒΕΝΙ- 

ΖΕΛΕΙΟ - ΠΑΝΑΝΕΙΟ». 3 

Καθιέρωση υπερωριακής εργασίας, εργασίας κατάτις 
Κυριακές και Εξαιρέσιμες ημέρες, εργασίας κατά 
τις νυχτερινές ώρες των εργασίμων, Κυριακών και 
Εξαιρέσιμων ημερών, κατά το έτος 2000 για το 
προσωπικό της Ν.Α. Λάρισας. 4 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στη Φ. 218/οικ. 182/23.2.2000 
απόφαση του Υπουργού Εργασίας και Κοινωνικών 
Ασφαλίσεων. 5 


ΑΠΟΦΑΣΕΙ Σ 

Αριθ. οικ/3552/ΤΠ 31 ^ 

Συμπληρωματική οριοθέτηση περιοχής για την αποκατά¬ 
σταση των ζημιών από τις πλημμύρες του 1999 σε πε¬ 
ριοχές του Νομού Πιερίας. 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΕΘΝΙΚΗΣ ΟΙΚΟΝΟΜΙΑΣ - 
ΥΦΥΠΟΥΡΓΟΙ ΟΙΚΟΝΟΜΙΚΩΝ - ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 2, παρ. 2 της από 28.7.78 


Πράξεως Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ σεισμών 
1978 εις περιοχή Βορείου Ελλάδος κ.λπ. και ρυθμίσεως 
ετέρων τινών συναφών θεμάτων», που κυρώθηκε με το 
Ν. 867/79 (ΦΕΚ24/Α'). 

2. Τις διατάξεις του Ν. 1190/81 (ΦΕΚ 203/Α730.7.81) ο 
οποίος κυρώνει την από 26.3.81 Πράξεως Νομοθετικού 
Περιεχομένου του Προέδρου της Δημοκρατίας, «περί 
αποκαταστάσεως ζημιών εκ σεισμών 1981 και ρυθμίσεως 
ετέρων συναφών θεμάτων» όπως αυτό τροποποιήθηκε 
και συμπληρώθηκε με το άρθρο 1, παρ. 42 και 43 του 
Ν. 2412/96 «Μεταφορά αρμοδιοτήτων από το Υπουργικό 
Συμβούλιο σε άλλα Κυβερνητικά όργανα και άλλες διατά¬ 
ξεις» (ΦΕΚ 123/Α717.6.96). 

3. Τις διατάξεις του άρθρου 3, παρ. 3, τελευταίο εδάφιο 
του Ν. 1266/82 (ΦΕΚ81/Α') «Περίοργάνωνασκήσεωςτης 
νομισματικής, πιστωτικής και συναλλαγματικής πολιτικής 
και άλλες διατάξεις» όπως συμπληρώθηκε με το άρθρο 
25, παρ. 6 του Ν. 1418/84 «Περί Δημοσίων Έργων και ρυ¬ 
θμίσεις συναφών θεμάτων» (ΦΕΚ 23/Α'). 

4. Τις διατάξειςτου Ν. 128/75«περίτροποποιήσεως και 
συμπληρώσεως διατάξεων τινών αναφερομένων εις την 
λειτουργία του χρηματοδοτικού συστήματος». 

5. Τις διατάξειςτου άρθρου 10 του Ν. 2576/98 «Βελτίω¬ 
ση των διαδικασιών για την ανάθεση της κατασκευής των 
δημοσίων έργων και άλλες διατάξεις». 

6. Το Π.Δ. 69/1988 «Οργανισμός Γενικής Γραμματείας 
Δημοσίων Έργων». 

7. Την Κοινή Απόφαση Δ16α/04/773/29.11.90 του 
Υπουργού Προεδρίας και του Αναπλ. Υπουργού ΠΕΧΩΔΕ 
«περί εξαιρέσεως διοικητικών πράξεων και εγγράφων 
από τον κανόνα των τριών υπογραφών». 

8. Την με αριθμό 50148/542/24.6.92 Κοινή Απόφαση των 
Υπουργών Εθν. Οικονομίας, Οικονομικών και Βιομηχα¬ 
νίας, Ενέργειας και Τεχνολογίας και Εμπορίου «Περιστο¬ 
λή δαπανών Δημοσίου Τομέα» (ΦΕΚ 420/Β/1.7.92). 

9. Τις διατάξεις της παρ. του άρθρου 22 του Ν.2362 «Πε¬ 
ρί Δημοσίου Λογιστικού, ελέγχου των δαπανών του Κρά¬ 
τους και άλλες διατάξεις» (ΦΕΚ 247/Α/27.11.95). 

10. Τις διατάξεις του άρθρου 27 του Ν. 2081/92 (ΦΕΚ 
154 Α’) και το γεγονός ότι από τις διατάξεις της παρούσας 
απόφασης προκαλείται δαπάνη σε βάρος του Προγράμ¬ 
ματος Δημοσίων Επενδύσεων και συγκεκριμένα το έργο 
9869001 της ΣΑΕ 069. 

Η προκαλούμενη δαπάνη από την επιδότηση του επιτο¬ 
κίου βαρύνει το λογαριασμό του Ν. 128/75. Ο λογαρια¬ 
σμός αυτός επιδοτείται από τον Κρατικό Προϋπολογισμό 
μόνο σε περίπτωση ελλειμματικότητας του. Το ύψος της 
δαπάνης αυτής θα είναι της τάξης των 1 δις δρχ. 

11. Την κοινή απόφαση Δ17α/03/99/Φ.2.2.1/29.10.96 
(ΦΕΚ1006/Β/4.11.96) του Πρωθυπουργού και του Υπουρ¬ 
γού ΠΕΧΩΔΕ «Ανάθεση Αρμοδιοτήτων Υπουργού ΠΕΧΩ- 
ΔΕ στους Υφυπουργούς ΠΕΧΩΔΕ Χρήστο Βερελή και Θε¬ 
όδωρο Κολιοπάνο». 

12. Την αριθ. 8211/8.3.99 απόφαση του Πρωθυπουργού 
για την ανάθεση αρμοδιοτήτων στους Υφυπουργούς 
Εσωτερικών, Δημόσιας Διοίκησης και Αποκέντρωσης Λε¬ 
ωνίδα Τζανή και Γεώργιο Φλωρίδη. 

13. Την κοινή απόφαση του Πρωθυπουργού και του 
Υπουργού Οικονομικών με αριθ. 1107147/1239/ ΟΟΘΑ'/ 
4.10.96 «Ανάθεση αρμοδιοτήτων του Υπουργού Οικονο¬ 
μικών στους Υφυπουργούς Οικονομικών». 

14. Το 342/16.11.99 έγγραφο της Περιφέρειας Κεντρι¬ 
κής Μακεδονίας. 

15. Την με αριθμό 6904/ΤΠ32/25.12.99 (Ορθή επανάλη¬ 
ψη 2.2.2000) Κοινή Απόφαση του Υπουργού Εθν. Οικονο¬ 
μίας και των Υφυπουργών Εσωτερικών - Δημ. Διοίκησης 
και Αποκέντρωσης, Οικονομικών καιΥ.ΠΕ.ΧΩ.Δ.Ε. «Οριο- 
θέτηση περιοχής για την αποκατάσταση των ζημιών από 
τις πλημμύρες του 1999 σε περιοχές του Νομού Πιερίας 
(ΦΕΚ102/Β74.2.2000). 

16. Τις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους περιοχών του Νο¬ 
μού Πιερίας που επλήγησαν από τις πλημμύρες του 1999, 
αποφασίζουμε: 

ΟΡΙΟΘΕΤΗΣΗ ΠΛΗΓΕΙΣΑΣ ΠΕΡΙΟΧΗΣ 

1. Την επέκταση κατ’ ανάλογο εφαρμογή των διατάξε¬ 
ων της από 28.7.1978 Πράξεως Νομοθετικού Περιεχομέ¬ 
νου «Περί αποκαταστάσεως ζημιών εκ σεισμών 1978 εις 
περιοχήν Βορείου Ελλάδος κλπ.», όπως αυτή κυρώθηκε, 
τροποποιήθηκε και συμπληρώθηκε με τους Νόμους 
867/79, 1048/80, 1133/81 και 1190/81 όπως ορίζεται στο 
άρθρο 10 του Ν. 2576/98 καθώς και των σχετικών κανονι¬ 
στικών πράξεων όπως ισχύουν σήμερα για την αποκατά¬ 
σταση των ζημιών των κτιρίων γενικά, τις οποίες προκά- 
λεσαν οι πλημμύρες του 1999 που έπληξαν περιοχές του 
Νομού Πιερίας και συγκεκριμένα και στα διοικητικά όρια 
του Δήμου Λιτόχωρου. 

2. Το έργο της αποκατάστασης των ζημιών ανατίθεται 
στην ΥΑΣΒΕ με την δυνατότητα ίδρυσης ΓΑΠ στην πλη- 
γείσα περιοχή. 

3. Η προθεσμία υποβολής αιτήσεων από τους δικαιού¬ 
χους για τη δανειοδότησή τους έχει οριστεί με την 
6904/ΤΠ32/25.12.99 (ορθή επανάληψη 2.2.2000) Κοινή 
Απόφαση του Υπουργού Εθν. Οικονομίας και των Υφυ¬ 
πουργών Εσωτερικών-Δημ. Διοίκησης και Αποκέντρω¬ 
σης, Οικονομικών και ΠΕ.ΧΩ.Δ.Ε. (ΦΕΚ 102/Β/4.2.2000). 

4. Με αποφάσεις του Υφυπουργού ΠΕ.ΧΩ.Δ.Ε. θα κα¬ 
θορίζονται ονομαστικά οι δικαιούχοι στεγαστικής συν¬ 
δρομής που επλήγησαν από τις πλημμύρες του 1999 σε 
περιοχές του Νομού Πιερίας. Οι αποφάσεις αυτές θα 
δημοσιεύονται στο ΦΕΚ σύμφωνα με το άρθρο 1, παρ. 2 
της από 26.3.81 Πράξεως Νομοθετικού Περιεχομένου 
που κυρώθηκε με το Ν. 1190/81. 

Από την απόφαση αυτή δεν προκαλείται πρόσθετη δα¬ 
πάνη σε βάρος του κρατικού προϋπολογισμού. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μαρτίου 2000 

οι ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜ. 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΕΘΝΙΚΗΣ ΟΙΚΟΝΟΜΙΑΣ 

Γ. ΦΛΩΡΙΔΗΣ Γ. ΠΑΠΑΝΤΩΝΙΟΥ 

ΟΙ ΥΦΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

Ν. ΧΡΙΣΤΟΔΟΥΛΑΚΗΣ ΧΡ. ΒΕΡΕΛΗΣ 

-♦- 

Αριθ. ΚΑ/1143 (2) 

Τροποποίηση και αντικατάσταση της απόφασης με 
αριθμ. ΚΑ/680/22.8.96 «Σύσταση Ειδικού Λογαρια¬ 
σμού στο Υπουργείο Εθνικής Παιδείας και θρησκευ¬ 
μάτων». 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1) Τις διατάξεις του άρθρου 5 του Ν. 2771/99 (ΦΕΚ 
280/Α/16.12.99) «Περί Ειδικών Λογαριασμών και άλλες 
διατάξεις». 

2) Τις διατάξεις του άρθρου 50 «Ειδικός Λογαριασμός 
στο ΥΠΕΠΟ για την αξιοποίηση κονδυλίωντου Κ.Π.Σ»του 
Ν. 2413/1996 (ΦΕΚ 124Α), με τις οποίες αντικαταστάθη- 
καν οι διατάξεις του εδ.γ' της παρ. 10 του άρθρου 2 του 
Ν. 2233/1994 (ΦΕΚ 141Α), όπως συμπληρώθηκαν με τις 
διατάξεις της παρ. 2 του άρθρου 4 του Ν. 2341/1995. 

3) Τις διατάξεις της παραγράφου 2 του άρθρου 11 του 
Ν. 2640/98 (ΦΕΚ 206/Α/3.9.98) «Δευτεροβάθμια Τεχνική - 
επαγγελματική εκπαίδευση και άλλες διατάξεις». 

4) Τις διατάξεις του άρθρου 29Ατου Ν. 1558/85 (ΑΊ37), 
το οποίο προστέθηκε με το άρθρο 27 του Ν. 2081/92 
(Α' 154) και τροποποιήθηκε με το άρθρο 1 παρ. 2α του 
Ν. 2469/97 (Α'38). 

5) Τις διατάξεις του Π.Δ. 432/1981 (ΦΕΚ118Α) και της 
υπουργικής απόφασης Β1/819/1988 περί ειδικών λογα¬ 
ριασμών έρευνας στα ΑΕΙ κτλ. 

6) Την απόφαση αριθ. ΚΑ/680/22.8.96 για τη σύσταση 
Ειδικού Λογαριασμού στο ΥΠΕΠΟ. 

7) Την 1107147/1239/0006Α'/4.10.96 απόφαση του 
Πρωθυπουργού και του Υπουργού Οικονομικών «Ανάθε¬ 
ση αρμοδιοτήτων Υπουργού Οικονομικών στους Υφυ¬ 
πουργούς Οικονομικών» (Β' 922). 

8) Την απόφαση Φ.908/Η 1606/95 των Υπουργών Προε¬ 
δρίας της Κυβέρνησης, Οικονομικών και Εθνικής Παιδεί¬ 
ας και θρησκευμάτων για την Σύσταση ενιαίου διοικητι¬ 
κού τομέα θεμάτων Ευρωπαϊκής Ένωσης και Κοινοτικού 
Πλαισίου Στήριξης(ΦΕΚ 112/Β720.2.1995). 

9) Τις διατάξεις της αριθ. Η/7415/94 απόφασης ΥΠΕΠΟ 
«Συγκρότηση, διάρθρωση και αρμοδιότητες της Διεύθυν¬ 
σης Κοινοτικού Πλαισίου Στήριξης του ΥΠΕΠΟ». 

10) Την αριθ. 699/ 1998 γνωμοδότηση του Γ τμήματος 
του ΝΣΚ. 

11) Την αριθ. πρωτ. 2/95047/13.1.2000 εγκύκλιο του 
Υπουργείου των Οικονομικών για τη λειτουργία των Ειδι¬ 
κών Λογαριασμών, το άρθρο 5 του Ν. 2771/1999. 

12) Την ανάγκη επαναδιατύπωσηςτης υπουργικής από¬ 
φασης για τον Ειδικό Λογαριασμό του ΥΠΕΠΟ σύμφωνα 

με τις νεώτερες διατάξεις και τα δεδομένα από τη μέχρι 
τώρα λειτουργία του. 

13) Το γεγονός ότι με την εφαρμογή των διατάξεων της 
παρούσας απόφασης δεν προκαλείται επιπλέον δαπάνη 
σε βάρος του κρατικού προϋπολογισμού. 

14) Την αριθ. 78/28.1.1999 γνωμοδότηση του γραφείου 
του Νομικού Συμβούλου Υπουργείου Εθνικής Παιδείας 
και Θρησκευμάτων, αποφασίζουμε: 

Τροποποιούμε και αντικαθιστούμε την απόφαση ΚΑ/ 
680/22.8.96 ως εξής: 

Άρθρο 1 

Σύσταση και σκοπός του Ειδικού Λογαριασμού. 

1) Ο Ειδικός Λογαριασμός που συστήθηκε στο Υπουρ¬ 
γείο Εθνικής Παιδείας και Θρησκευμάτων (ΥΠΕΠΘ) με 
τηνπαρ. 1 του Άρθρου 50του Ν. 2413/1996 φέρειτοντίτ- 
λο «Ειδικός Λογαριασμός στο ΥΠΕΠΘ για τη αξιοποίηση 
των κονδυλίων του Κ.Π.Σ» και στο εξής αναφέρεται ως 
«Ειδικός Λογαριασμός ΥΠΕΠΘ» ή και «Λογαριασμός». 

2) Μέσω του Λογαριασμού αυτού α) δύναται να χρημα¬ 
τοδοτούνται προγράμματα, έργα, και λοιπές δραστηριό¬ 
τητες του Επιχειρησιακού Προγράμματος Εκπαίδευσης 
και Αρχικής Επαγγελματικής Κατάρτισης που έχει εγκρι- 
θεί στο πλαίσιο του Κ.Π.Σ. και εκτελούνται είτε από το 
Υπουργείο Εθνικής Παιδείας και Θρησκευμάτων, είτε από 
ενδιάμεσους φορείς καθώς και από τα ΑΕΙ και ΤΕΙ ή από 
άλλους δημόσιους ή ιδιωτικούς φορείς και φυσικά πρό¬ 
σωπα και β) γίνεται η διάθεση και διαχείριση κονδυλίων, 
τα οποία προορίζονται για την κάλυψη δαπανών οποιου- 
δήποτε είδους, που είναι απαραίτητες για την υλοποίηση 
έργων και σχετικών υπηρεσιών ή δραστηριοτήτων, που 
εκτελούνται ή παρέχονται στα πλαίσια της εφαρμογής 
των Επιχειρησιακών Προγραμμάτων Κ.Π.Σ. για τη Παι¬ 
δεία. 

Άρθρο 2 

Πόροι του Λογαριασμού. 

1) Οι πόροι του Λογαριασμού προέρχονται από: 

α) Κονδύλια του Προγράμματος Δημοσίων Επενδύσε¬ 
ων. 

β) Χορηγήσεις των χρηματοδοτικών Οργάνων της Ευ¬ 
ρωπαϊκής Ένωσης, στο πλαίσιο εγκεκριμένων προγραμ¬ 
μάτων, ενεργειών, δράσεων, έργων κτλ. 

γ) Εισφορές και χρηματοδοτήσεις δημοσίων φορέων, 
ιδιωτικών επιχειρήσεων, ιδιωτών, διεθνών οργανισμών 
που γίνονται για την επίτευξη των σκοπών του Κοινοτικού 
Πλαισίου Στήριξης και συναφών προγραμμάτων. 

δ) Δωρεές και κληροδοσίες υπέρ του ελληνικού δημο¬ 
σίου, για σκοπούς του προηγούμενου άρθρου των οποί¬ 
ων η διαχείριση καθορίστηκε από τον διαθέτη να γίνεται 
μέσω του ειδικού λογαριασμού και των οποίων η αποδο¬ 
χή έγινε με κοινή απόφαση των Υπουργών Παιδείας και 
Θρησκευμάτων και Οικονομικών. 

ε) Έσοδα από παροχές υπηρεσιών προς τρίτους και πό¬ 
σης φύσεως πρόσοδοι από τα περιουσιακά στοιχεία του 
Λογαριασμού. 

στ) Κάθε είδους δάνεια. 

2) Οι φορείς που εισφέρουν στο Λογαριασμό έχουν τη 
δυνατότητα να προσδιορίσουν το είδος των δαπανών 
που θα καλυφθούν μετά κονδύλια που διαθέτουν, το χρό¬ 
νο στον οποίο θα αναλωθούν τα κονδύλια και άλλες λε¬ 
πτομέρειες εκτέλεσης των χρηματοδοτούμενων δρα¬ 
στηριοτήτων, εφόσον αυτές δεν αντίκεινται στο νόμο. 


Άρθρο 3 

Όργανα Διοίκησης και Διαχείρισης του Λογαριασμού. 

1) Η Διοίκηση και Διαχείριση του Ειδικού Λογαριασμού 
πραγματοποιείται από τα όργανά του και είναι ανεξάρ¬ 
τητη από τη διοίκηση και διαχείριση που ασκούν οι 
οικονομικές υπηρεσίες του ΥΠΕΠΘ. Ο Υπουργός Εθνικής 
Παιδείας και Θρησκευμάτων παρακολουθεί και ελέγχει, 
σύμφωνα με τις διαδικασίες που προβλέπονται στην από¬ 
φαση αυτή και στον οδηγό χρηματοδότησης του Άρθρου 
10 κατωτέρω, τη λειτουργία, τη χρηματοδότηση και τη 
διάθεση των πόρωντου ειδικού λογαριασμού. 

2) Όργανα διοίκησης και διαχείρισης του Λογαριασμού 
είναι: 

α) Η Επιτροπή Διαχείρισης του Ειδικού Λογαριασμού. 

β) Η Γραμματείατου Ειδικού Λογαριασμού. 

Άρθρο 4 

Επιτροπή Διαχείρισης του Ειδικού Λογαριασμού. 

1) Η Επιτροπή Διαχείρισης του Ειδικού Λογαριασμού, 
καλούμενη εφεξής «Επιτροπή» συγκροτείται από: 

α) Τον Γ ενικό Γ ραμματέα ΥΠΕΠΘ και Πρόεδρο της Επι¬ 
τροπής Παρακολούθησης του ΕΠΕΑΕΚ, ως Πρόεδρο με 
αναπληρωτή τον Ειδικό Γ ραμματέα Θεμάτων ΕΈ & Κ.Π.Σ. 
του ΥΠΕΠΘ και β) τον Προϊστάμενο της Διεύθυνσης 
Κ.Π.Σ. και τους προϊσταμένους των Τμημάτων της Διεύ¬ 
θυνσης αυτής ως μέλη. Ο αναπληρωτής του Προέδρου 
μετέχει της Επιτροπής και ως μέλος αυτής. 

2) Τα μέλη της Επιτροπής ορίζονται με απόφαση του 
Υπουργού Εθνικής Παιδείας και θρησκευμάτων. 

3) Η Επιτροπή συνεδριάζει ύστερα από πρόσκληση του 
Προέδρου οποτεδήποτε αυτό κρίνεται αναγκαίο, ή αν 
αυτό ζητηθεί τουλάχιστον από το ήμισυ των μελών της. 
Επίσης όταν αυτό ζητηθεί από τον Υπουργό Εθνικής Παι¬ 
δείας και Θρησκευμάτων. Η Επιτροπή βρίσκεται σε απαρ¬ 
τία όταν παρίστανται τα μισό τουλάχιστον, μέλη της, ενώ 
οι αποφάσεις της λαμβάνονται με απόλυτη πλειοψηφία 
των παρόντων μελών της. Σε περίπτωση ισοψηφίας υπε¬ 
ρισχύει η ψήφος του Προέδρου. Χρέη Γραμματέα στις 
συνεδριάσεις της Επιτροπής ασκεί ο Προϊστάμενος της 
Γραμματείαςτου Ειδικού Λογαριασμού ή ο αναπληρωτής 
του. 

4) Η Επιτροπή έχει τις ακόλουθες αρμοδιότητες: 

α. Εισηγείταιτηνέγκριση απότον Υπουργό Εθνικής Παι¬ 
δείας του ετήσιου πλαισίου εφαρμογής και οικονομικής 
κάλυψης των έργων του ΕΠΕΑΕΚ. 

β. Παρακολουθεί τις διαδικασίες αξιολόγησης, επιλο¬ 
γής, χρηματοδότησης και εκτέλεσης των δαπανών και 
παραλαβής των έργων του ΕΠΕΑΕΚ. 

γ. Εγκρίνει τον ετήσιο οικονομικό απολογισμό κίνησης 
του λογαριασμού, τον οποίο υποβάλλει στον Υπουργό 
ΥΠΕΠΘ. 

δ. Συντονίζει τις διάφορες δραστηριότητες που χρημα¬ 
τοδοτούνται από το Λογαριασμό και λαμβάνει τα ανα¬ 
γκαία μέτρα για την ομαλή εξέλιξή τους. 

ε. Ενεργεί κάθε πράξη που είναι απαραίτητη για την εξα¬ 
σφάλιση των αναγκαίων χρηματικών πόρων του λογαρια¬ 
σμού. 

ζ. Συντάσσει τον Οδηγό χρηματοδότησης του Ειδικού 
Λογαριασμού τον οποίο υποβάλλει για έγκριση στον 
Υπουργό ΥΠΕΠΘ και εισηγείται την τροποποίησή του. 

η. Εποπτεύει το έργο της γραμματείας του Λογαρια¬ 
σμού. 

Άρθρο 5 
Γ ραμματεία. 

α) Η Γραμματεία του Ειδικού Λογαριασμού, καλούμενη 
εφεξής «Γραμματεία» στελεχώνεται ανάλογα με τις 
υπάρχουσες ανάγκες, με μόνιμο διοικητικό προσωπικό 
ή προσωπικό της εκπ/σης του Υπουργείου Εθνικής Παι¬ 
δείας και Θρησκευμάτων. 

β) Ο Προϊστάμενος της Γραμματείας του Λογαριασμού 
και ο αναπληρωτής του, ορίζονται με απόφαση του 
Υπουργού ΥΠΕΠΘ, ύστερα από πρόταση της Επιτροπής 
Διαχείρισης. 

Η Γ ραμματεία έχει τις ακόλουθες αρμοδιότητες: 

α) Οργανώνει καιπαρακολουθείτη λογιστική και διαχει¬ 
ριστική κίνηση του Λογαριασμού και προβαίνει στην εκτέ¬ 
λεση των εντολών και πληρωμή των δαπανών μετά από 
σχετικό έλεγχο των δικαιολογητικών όπως προσδιορίζο¬ 
νται από τα επόμενα άρθρα, τις αποφάσεις έγκρισης χρη¬ 
ματοδότησης των έργων ή άλλων δραστηριοτήτων και 
τον οδηγό χρηματοδότησης. 

β) Υποβάλλει προτάσεις προς την Επιτροπή μετά από 
επεξεργασία των κατευθύνσεων που προδιαγράφονται 
από αυτή και γενικότερα εισηγείται για θέματα της αρμο¬ 
διότητας της. 

γ) Εξυπηρετεί γραμματειακά την Επιτροπή και μεριμνά 
για την προώθηση και υλοποίηση των αποφάσεων της. 

δ) Εισηγείται στην Επιτροπή τη λήψη μέτρων για την 
έγκαιρη εκταμίευσητων πόρων του λογαριασμού από τις 
πηγές του. 

Άρθρο 6 

Διαδικασία διάθεσης, διαχείρισης και δικαιολόγησης 
των κονδυλίωντου Λογαριασμού. 

1) Οι πόροι του Λογαριασμού που προέρχονται από 
οποιαδήποτε από τις πηγές που αναφέρονται στο άρθρο 
2του παρόντος, κατατίθενται σε έντοκο λογαριασμό Τρά- 
πεζας με τίτλο «Ειδικός Λογαριασμός στο ΥΠΕΠΘ για την 
αξιοποίηση των κονδυλίων του Κ.Π.Σ.» και αποτελούν 
έσοδατου. 

2) Η κίνηση του Ειδικού Λογαριασμού, ο έλεγχος και η 
εντολή πληρωμής σε βάρος του Λογαριασμού και υπέρ 
δικαιούχων ενεργούνται σύμφωνα με την παρούσα από¬ 
φαση, τον οδηγό χρηματοδότησης και τον Κώδικα Βιβλίων 
και Στοιχείων, όπως αυτός ισχύει χωρίς καμία αναφορά ή 
περιορισμό από τις διατάξεις που διέπουν τη διάθεση, 
κατανομή και ανάλωση των πιστώσεων του προϋπολο¬ 
γισμού του Υπουργείου Εθνικής Παιδείας και Θρησκευ¬ 
μάτων και κατά παρέκκλιση των διατάξεων για το Δημό¬ 
σιο Λογιστικό, τις κρατικές προμήθειες και τις αμοιβές. 

3) Μετά από υπηρεσιακή εισήγηση του αρμοδίου Τμή¬ 
ματος της Διεύθυνσης Κοινοτικού Πλαισίου Στήριξης του 
ΥΠΕΠΘ και συνυπογραφή για το οικονομικό μέρος από 
τον Προϊστάμενο της Γ ραμματείας του Ειδικού Λογαρια¬ 
σμού ο Πρόεδρος της Επιτροπής παρακολούθησης του 
ΕΠΕΑΕΚή ο νόμιμος Αναπληρωτήςτου, εντέλλεται προς 
τον Ειδικό Λογαριασμό, την πραγματοποίηση των χρημα¬ 
τοδοτήσεων των προγραμμάτων ή έργων που εκτελού- 
νται από τους φορείς υλοποίησης του ΕΠΕΑΕΚ. 

Για την πληρωμή των δαπανώντων έργων που εκτελού- 
νται από το ΥΠΕΠΘ και εκκαθαρίζονται από τον Ειδικό Λο¬ 
γαριασμό οι διαδικασίες καθορίζονται σύμφωνα με τον 
οδηγό χρηματοδότησης. 

4) I. Γ ια την έναρξη της χρηματοδότησης προγράμμα¬ 


τος έργου, μελέτης και υποστηρικτικών ενεργειών, ή ομά¬ 
δας ομοειδών έργων από τον Ειδικό Λογαριασμό, απαι¬ 
τείται κοινή απόφαση ανάθεσης και χρηματοδότησης του 
Υπουργού Εθνικής Παιδείας και Θρησκευμάτων και του 
Υπουργού των Οικονομικών, η οποία περιλαμβάνει τα 
εξής: 

-τον τίτλο του προγράμματος ή έργου ή ομάδας έργων 
που χρηματοδοτείται 

- την επωνυμία του αναδόχου ή δικαιούχου του έργου 

-τη χρονική διάρκεια υλοποίησης του έργου 

- το συνολικό προϋπολογισμό του έργου 

- την πηγή ή τις πηγές χρηματοδότησης 

- την εγγυητική επιστολή, όπου απαιτείται 

II. Μετά την υπογραφή της απόφασης χρη ματοδότησης 
και για προγράμματα ή έργα με προϋπολογισμό μεγαλύ¬ 
τερο των 50 εκατ. δρχ., συνομολογείται σύμβαση μεταξύ 
του ΥΠΕΠΘ και του αναδόχου δικαιούχου. Σε αυτή 
περιλαμβάνονται οι αναλυτικές προδιαγραφές και όλες οι 
λεπτομέρειες της εκτέλεσης, παρακολούθησης και πα¬ 
ραλαβής των αποτελεσμάτων του προγράμματος ή έρ¬ 
γου, όπως ομάδα εκτέλεσης έργου, μεθοδολογία, φάσεις 
και παραδοτέα, χρονοδιάγραμμα, αμοιβαίες υποχρεώ¬ 
σεις και δικαιώματα. 

III. Εφόσον η ανάθεση μελέτης, ενέργειας καιέργουτου 
ΕΠΕΑΕΚ, γίνεται σύμφωνα με το άρθρο 11 του Ν. 2640/ 
1998 σε ενδιάμεσο φορέα, η απόφαση του εδαφίου I της 
παρούσης παραγράφου, καθώς και η σύμβαση του εδα¬ 
φίου II, αφορούντον ενδιάμεσο φορέα. 

IV. Για την πληρωμή των δαπανών του προγράμματος ή 
έργου απαιτούνται: 

α) απόφαση χρηματοδότησης και σύμβαση εκτέλεσης 
έργου (όπου προβλέπεται), σύμφωνα με τα οριζόμενα 
στο άνω εδάφιο I της παρούσης παραγράφου και β) εντο¬ 
λή πληρωμής, σύμφωνα με όσα ορίζονται στην προηγού¬ 
μενη παράγραφο 3. 

Η εντολή πληρωμής περιλαμβάνει: 

• τον αριθμό της απόφασης χρηματοδότησης 

• τον αριθμό και ημερομηνία υπογραφής της σύμβα¬ 
σης, όπου υπάρχει 

• τον ανάδοχο ή δικαιούχο 

• το ποσό πληρωμής και συνοδεύεται από βεβαίωση 
προόδου του προγράμματος, έργου κλπ, σύμφωνα με το 
χρονοδιάγραμμα της σύμβασης ή απόφασης και την πα¬ 
ρακολούθηση της οικονομικής του πορείας. Η σχετική 
βεβαίωση εκδίδεται από τους υπεύθυνους των Υποπρο¬ 
γραμμάτων και τον Προϊστάμενο του Τμήματος Οικονο¬ 
μικής Διαχείρισης της Διεύθυνσης Κ.Π.Στου ΥΠΕΠΘ. 

Επιπλέον για την πληρωμή των δαπανών απαιτούνται: 

β) Πιστοποιητικό φορολογικής και ασφαλιστικής ενημε¬ 
ρότητας, όπου απαιτούνται, σύμφωνα με τις οικείες δια¬ 
τάξεις. 

γ) Τα απαιτούμενα από τον Κώδικα Βιβλίων και Στοι¬ 
χείων, όπως ισχύει, ή από άλλες διατάξεις παραστατικού 
είσπραξης του καταβεβλημένου ποσού. 

5) Οι πληρωμές ποσών από το Λογαριασμό και οι κατα¬ 
βολές αυτών στους δικαιούχους ενεργούνται από την 
Τράπεζα με επιταγές που εκδίδονται και υπογράφονται 
από τον Προϊστάμενο της Γ ραμματείας του Ειδικού Λο¬ 
γαριασμού και από τον Πρόεδρο της Επιτροπής Παρα¬ 
κολούθησης του ΕΠΕΑΕΚ, ή μπορεί να γίνονται και με 
εντολές προς την Τράπεζα για διαβίβαση των ποσών σε 
τραπεζικούς λογαριασμούς των δικαιούχων οι οποίες συ- 
ντάσσονται και υπογράφονται ως άνω. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


5159 


Σε περίπτωση κωλύματος των ανωτέρω οι επιταγές και 
οι εντολές προς την Τράπεζα υπογράφονται από τους νό¬ 
μιμους αναπληρωτέςτους. 

Στις επιταγές αναγράφεται η επωνυμία του δικαιούχου 
- λήπτη και τίθεται η ρήτρα «όχι σε διαταγή του». 

6) α) Μετά από εισήγηση των Υπευθύνων των Υποπρο¬ 
γραμμάτων και έγκριση του Προέδρου της Επιτροπής 
Παρακολούθησης, με απόφαση του Υπουργού του 
ΥΠΕΠΘ απεντάσσονται και διακόπτονται οι χρηματοδο¬ 
τήσεις των έργων με υπαιτιότητα του αναδόχου και κι¬ 
νούνται οι διαδικασίες επιστροφής των καταβληθέντων 
ποσών εντόκως στον Ειδικό Λογαριασμό του ΥΠΕΠΘ. 

β) Αν διακοπεί η χρηματοδότηση του προγράμματος, 
της μελέτης ή του έργου ή των υποστηρικτικών τους 
ενεργειών με υπαιτιότητα του αναδόχου, η επιστροφή μέ¬ 
ρους ή όλωντων χρηματικών καταβολών επιβαρύνεται με 
τόκους από την ημερομηνία καταβολής τους. Ποσά από 
τον Ειδικό Λογαριασμό που καταβάλλονται αχρεώστητα, 
ανακτώνται σύμφωνα με τη διαδικασία που καθορίζεται 
με την αριθμ. 2007892/461/98 (Β' 606) κοινή Υπουργική 
Απόφαση. Αν το πρόγραμμα έχει λήξει ή αν για την πα¬ 
ράνομη ή αχρεώστητη καταβολή έχει επιβληθεί καταλο¬ 
γισμός από τα αρμόδια όργανα, τα εισπραχθέντα ποσά 
κατατίθενται ως έσοδα του Κρατικού Προϋπολογισμού 
(άρθρο 102 Ν. 2362/95). 

7) Με απόφαση του Προέδρου της Επιτροπής Παρακο¬ 
λούθησης του Επιχειρησιακού Προγράμματος διαπιστώ¬ 
νεται η ολοκλήρωση του προγράμματος ή έργων αυτού. 
Η απόφαση αυτή εκδίδεται στη συνέχεια της σχετικής 
έγκρισης από την Επιτροπή Παρακολούθησης. Οι υπεύ¬ 
θυνοι των Υποπρογραμμάτων - Προϊστάμενοι των Τμη¬ 
μάτων της Διεύθυνσης Κ.Π.Σ. του ΥΠΕΠΘ - εισηγούνται 
σχετικά με την ολοκλήρωση των έργων προς την Επιτρο¬ 
πή Παρακολούθησης. 

Η σχετική εισήγηση, η οποία εγκρίνεται από την Επι¬ 
τροπή Διαχείρισης περιλαμβάνει: 

-τηντεχνική αποδοχή του έργου. 

- την τεχνική έκθεση οικονομικής διαχείρισης, η οποία 
συντάσσεται από το τμήμα οικονομικής διαχείρισης της 
Διεύθυνσης Κ.Π.Σ. 

Άρθρο 7 

Διαδικασία προσδιορισμού οικονομικών 
αποτελεσμάτων. 

1) Το οικονομικό έτος ταυτίζεται με το ημερολογιακό 
έτος. Το οικονομικό έτος μπορεί να παραταθεί για δύο 
μήνες για να εφαρμοσθούν προγράμματα που χρηματο¬ 
δοτούνται από τον Λογαριασμό. Οι πράξεις του ισολογι¬ 
σμού καθώς και το κλείσιμο αυτού περατώνονται εντός 
τεσσάρων μηνών από τη λήξη του προηγουμένου οικονο¬ 
μικού έτους. Ως προς τις διαδικασίες προσδιορισμού των 
οικονομικών αποτελεσμάτων εφαρμόζονται αναλόγως οι 
διατάξεις του Κώδικα Βιβλίων και Στοιχείων όπως ισχύει 
καθώς και οι γενικοί κανόνες της Λογιστικής και Ελεγκτι¬ 
κής Επιστήμης. 

2) Τα τυχόν χρηματικά υπόλοιπα στο τέλος κάθε οικο¬ 
νομικού έτους παραμένουν στον Λογαριασμό και μετα- 
φέρονται στο επόμενο οικονομικό έτος για τη συνέχιση 
της χρηματοδότησης των εγκεκριμένων προγραμμάτων, 
έργων, μελετών ή υποστηρικτικών τους ενεργειών. 


Άρθρο 8 

Λογιστική- οικονομική οργάνωση. 

1) Για την παρακολούθηση της κίνησης του Λογαρια¬ 
σμού και την ευχερή εξακρίβωση του υφισταμένου υπο¬ 
λοίπου του, τηρούνται από τη Γραμματείατου Ειδικού Λο¬ 
γαριασμού τα οριζόμενα από τον κώδικα Βιβλίων και Στοι¬ 
χείων, όπως ισχύει, βιβλία Γ Κατηγορίας, καθώς και το 
μητρώο Χρηματοδοτούμενων Προγραμμάτων και Έρ¬ 
γων. Η Γραμματεία του Ειδικού Λογαριασμού εκδίδει 
παραστατικά που συμφωνούν με τις γενικές αρχές της 
Λογιστικής Επιστήμης, όπως γραμμάτια είσπραξης, 
ένταλμα πληρωμής και συμψηφιστικό δελτίο. 

2) Τα πιο πάνω βιβλία αριθμούνται και σφραγίζονται 
κατά σελίδα με τη σφραγίδα του Υπουργείου Εθνικής Παι¬ 
δείας και Θρησκευμάτων. Στην τελευταία σελίδα τους 
καταχωρείται πράξη για τον αριθμό των σελίδων και τον 
προορισμό των βιβλίων, που υπογράφεται από τον προϊ¬ 
στάμενο της Γραμματείας του Ειδικού Λογαριασμού και 
τον Προϊστάμενο της Δ/νσης Κ.Π.Σ. 

3) Οι νόμιμες κρατήσεις υπέρ του ελληνικού Δημοσίου 
επί των καταβαλλομένων ποσών παρακρατούνται από τη 
Γ ραμματεία του Ειδικού Λογαριασμού και αποδίδονται 
στο Ελληνικό Δημόσιο, κατά τις ισχύουσες διατάξεις. 

4) Η αλληλογραφία που αφορά τον Λογαριασμό κατα- 
χωρείται σε βιβλίο πρωτοκόλλου της Γ ραμματείας του 
Λογαριασμού, στο αρχείο της οποίας φυλάσσονται τα 
σχέδια των σχετικών αποφάσεων και λοιπών εγγράφων, 
τίθενται δε στη διάθεση κάθε Εθνικού και Κοινοτικού 
Ελεγκτικού Οργάνου. 

Άρθρο 9 

Έλεγχος διαχείρισης. 

1) Ο απολογισμός και κατασταλτικός έλεγχος της δια¬ 
χείρισης ενεργείται μετά τη λήξη κάθε οικονομικού έτους 
από δύο (2) ορκωτούς ελεγκτές, που ορίζονται με από¬ 
φαση του Υπουργού Εθνικής Παιδείας και Θρησκευμά¬ 
των. 

2) Οι ελεγκτές συντάσσουν αναλυτικό πόρισμα, το 
οποίο υποβάλλουν στον Υπουργό Παιδείας και κοινοποι¬ 
ούν στον Προϊστάμενο του Γραφείου Γραμματείας του 
Λογαριασμού μέχρι το τέλος του Ιουνίου κάθε έτους. 

3) Αντίγραφο του πορίσματος μαζί με τα σχετικά απο¬ 
λογιστικά στοιχεία αποστέλλονται στο Ελεγκτικό Συνέ¬ 
δριο του Κράτους και στο Γενικό Λογιστήριο του Κρά¬ 
τους. 

4) Ο Έλεγχος των δαπανών ενεργείται με βάση τα πρω¬ 
τότυπα δικαιολογητικά, δηλαδή τα σχετικά τιμολόγια, 
αποδείξεις, συμβάσεις, αποφάσεις, εντολές κτλ, τα οποία 
τηρεί η Γ ραμματεία του Ειδικού Λογαριασμού για κάθε 
πραγματοποιούμενη δαπάνη, χωριστά για κάθε εκτελού- 
μενο έργο ή άλλη δραστηριότητα. 

5) Ο Ειδικός Λογαριασμός μπορεί να ελέγχεται οποτε¬ 
δήποτε, σύμφωνα με τις διατάξεις του Π.Δ. 393/1994 
(ΦΕΚΑ219). 

6) Το διαχειριστικό όργανο του Ειδικού Λογαριασμού 
καταρτίζει κάθε χρόνο Προϋπολογισμό και Απολογισμό 
οι οποίοι συνυποβάλλονται προς έλεγχο και αξιολόγηση 
στο Υπουργείο Οικονομικών (Γενικό Λογιστήριο του Κρά¬ 
τους). 

Άρθρο 10 

Οδηγός χρηματοδότησης. 

1) Η Επιτροπή συντάσσει και δημοσιεύει Οδηγό χρη¬ 
ματοδότησης του Ειδικού Λογαριασμού, όπου περιγρά- 
φονται αναλυτικά οι διαδικασίες για την αξιολόγηση, επι¬ 
λογή και χρηματοδότηση των δραστηριοτήτων που ανα- 
φέρονται στο άρθρο 1 για την οικονομική διαχείριση των 
έργων και των άλλων δραστηριοτήτων που χρηματοδο¬ 
τούνται μέσω του Λογαριασμού. 

2) Με τον οδηγό καθορίζονται επίσης οι αρμοδιότητες 
και οι υποχρεώσεις των υπευθύνων των υποπρογραμμά¬ 
των, της Επιτροπής Διαχείρισης και του Προϊσταμένου 
της Γραμματείας του Ειδικού Λογαριασμού. Καθορίζο¬ 
νται ακόμα θέματα εξόδων μετακίνησης και αμοιβών του 
πάσης φύσεως προσωπικού που συμμετέχει στις διαδι¬ 
κασίες εφαρμογής των χρηματοδοτούμενων από το 
ΕΠΕΑΕΚ έργων / προγραμμάτων, καθώς και θέματα προ¬ 
μηθειών. 

3) Ο Οδηγός χρηματοδότησης εγκρίνεται από τον 
Υπουργό ΥΠΕΠΘ. 

4) Ο «Οδηγός Χρηματοδότησης» μπορεί, εφόσον προ¬ 
κύπτει ανάγκη , να τροποποιείται και να συμπληρώνεται. 
Ο Οδηγός και κάθε τροποποίηση του κοινοποιούνται στο 
Υπουργείο των Οικονομικών / Γ.Λ. Κ.. 

5) Μέχρι να δημοσιευθεί ο Οδηγός χρηματοδότησης τα 
πιο πάνω θέματα ρυθμίζονται με αποφάσεις της Επιτρο¬ 
πής Διαχείρισης του Ειδικού Λογαριασμού που εγκρίνε- 
ται από τον Υπουργό ΕΠΘ. 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Μαρτίου 2000 

οι ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ 

ΥΦΥΠ. ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

Ν. ΧΡΙΣΤΟΔΟΥΛΑΚΗΣ ΓΕΡΑΣΙΜΟΣ ΑΡΣΕΝΗΣ 
-♦- 

Αριθ. Δία/οικ. 4417 (3) 

Τροποποίηση της Δ1α/24450/97/2.7.1998 (ΦΕΚ 718/Β7 
15.7.1998) απόφασης περί συγκρότησης Συμβουλίου 
Κρίσης και Επιλογής Ιατρικού και Οδοντιατρικού 
Προσωπικού Νοσηλευτικών Ιδρυμάτων (Σ.Κ.Ε.Ι. 
Ο.Π.Ν.Ι.) για την ατομική κρίση, την ανανέωση της 
θητείας, τη μονιμοποίηση και την εξέλιξη των υπη- 
ρετούντων γιατρών του Ε.Σ.Υ., του Περιφερειακού 
Γενικού Νοσοκομείου Ηρακλείου «ΒΕΝΙΖΕΛΕΙΟ - ΠΑ- 
ΝΑΝΕΙΟ». 

Ο ΥΠΟΥΡΓΟΣ 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν.Δ. 2592/53 (ΦΕΚ 254/Α753). 

2. Τις διατάξεις του άρθρου 37 παρ. 6 και άρθρο 18 
παρ. 2του Ν. 2519/1997 (ΦΕΚ 165/Α/21.8.1997) «Ανάπτυ¬ 
ξη και Εκσυγχρονισμός του Εθνικού Συστήματος Υγείας, 
οργάνωση των υγειονομικών υπηρεσιών, ρυθμίσεις για 
το φάρμακο και άλλες διατάξεις». 

3. Την Δ1α/24450/97/2.7.1998 (ΦΕΚ 718/Β715.7.1998) 
απόφαση μας, όπως τροποποιήθηκε μεταγενέστερα. 

4. Την παραίτηση του Καλημεράκη Μιχαήλ. 


5. Το οικ. 4606/26.11.1999 έγγραφο του ΚΕ.Σ.Υ., απο¬ 
φασίζουμε: 

1. Τροποποιούμε την ανωτέρω (3) σχετική απόφασή 
μας και διορίζουμε στο Συμβούλιο Κρίσης και Επιλογής 
Ιατρικού και Οδοντιατρικού Προσωπικού Νοσηλευτικών 
Ιδρυμάτων (Σ.Κ.Ε.Ι.Ο.Π.Ν.Ι.) για την ατομική κρίση, την 
ανανέωση της θητείας, τη μονιμοποίηση και την κατά το 
άρθρο 35 του Ν. 2519/97 εξέλιξη των υπηρετούντων για¬ 
τρών του Ε.Σ.Υ., στο Περιφερειακό Γενικό Νοσοκομείο 
Ηρακλείου ΒΕΝΙΖΕΛΕΙΟ - ΠΑΝΑΝΕΙΟ» στην ειδικότητα 
της Ωτορινολαρυγγολογίας τακτικό μέλος για την κρίση 
Δ/ντών και Επιμελητών τον Αλιφιέρη Εμμανουήλ, Δ/ντή 
στο Ν.Γ.Ν. Χανίων «Ο ΑΓΙΟΣ ΓΕΩΡΓΙΟΣ» σε αντικατάστα¬ 
ση του Καλημεράκη Μιχαήλ, που παραιτήθηκε. 

2. Κατά τα λοιπά ισχύει η ανωτέρω τροποποιούμενη 
απόφαση, όπως τροποποιήθηκε μεταγενέστερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Φεβρουρίου 2000 

Ο ΥΠΟΥΡΓΟΣ 

ΛΑΜΠΡΟΣ ΠΑΠΑΛΗΜΑΣ 
-♦- 

Αριθ. Τ.Τ. (4) 

Καθιέρωση υπερωριακής εργασίας, εργασίας κατά τις 
Κυριακές και Εξαιρέσιμες ημέρες, εργασίας κατά τις 
νυχτερινές ώρες των εργασίμων, Κυριακών και Εξαι¬ 
ρέσιμων ημερών, κατά το έτος 2000 για το προσωπικό 
της Ν.Α. Λάρισας. 

Ο ΝΟΜΑΡΧΗΣ ΛΑΡΙΣΑΣ 

Έχοντας υπόψη: 

α) Την αριθ. 11/2000 απόφαση του Νομαρχιακού Συμ¬ 
βουλίου Λάρισας που περιλήφθηκε στο αριθ. 2/24.2.2000 
πρακτικό του, με την οποία εγκρίθηκε η υπερωριακή απα¬ 
σχόληση τεσσάρων (4) υπαλλήλων που υπηρετούν στο 
γραφείο του Νομάρχη Λάρισας κατά τις απογευματινές 
και νυχτερινές ώρες, καθώς και κατά τις Κυριακές και 
Εξαιρέσιμες ημέρες για το χρονικό διάστημα από 
1.3.2000 μέχρι 31.12.2000. 

β) Το γεγονός ότι στους Κ.Α.Ε. 0511 και 0512 του 
Προϋπολογισμού Εξόδων έτους 2000 της Ν.Α. Λάρισας 
έχουν εγγράφει πιστώσεις ύψους 2.000.000 και 500.000 
δραχμών αντίστοιχα. 

γ) Τις διατάξειςτου άρθρου 15του Ν.2592/1998. 

δ) Τις διατάξειςτου άρθρου 25 παρ.7του Ν.2738/1999. 

ε) Τις διατάξεις του άρθρου 49 παρ. 1 Π.Δ. 30/1996. 

στ) Το γεγονός ότι, από την 1η Μαρτίου 2000 εργάζο¬ 
νται υπερωριακά τέσσερις (4) υπάλληλοι του Γ ραφείου 
Νομάρχη Λάρισας και ένας (1) υπάλληλος από τους ως 
άνω και κατά τις νυχτερινές ώρες και Εξαιρέσιμες ημέ¬ 
ρες, αποφασίζουμε: 

Εγκρίνουμε να εργάζονται κατά τις απογευματινές και 
νυχτερινές ώρες, καθώς και τις Κυριακές και Εξαιρέσιμες 
για το χρονικό διάστημα από 1.3.2000 έως 31.12.2000 και 
μέχρι 2.040 ώρες, συνολικά τέσσερις (4) από τους δώδε¬ 
κα (12) υπαλλήλους που υπηρετούν σης Υπηρεσίες στή¬ 
ριξης του Νομάρχη ως κατωτέρω ονομαστικά: 

1) Υπερωρίες: 

α) Τσιούρβα Σοφία = 500 ώρες. 

β) Δήμου Ηλίας = 500 ώρες. 

γ) Ζώρα Ζωή = 380 ώρες, 
δ) Γεωργίου Θεοφανώ = 400 ώρες. 

2) Εξαιρέσιμα - Νυχτερινά: 

Δήμου Ηλίας: 
α) Εξαιρέσιμα =110 ώρες 
β) Νυχτερινά = 150 ώρες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 1 Μαρτίου 2000 

Ο Νομάρχης 
ΙΩΑΝΝΗΣΦΛΩΡΟΣ 


ΔΙΟΡΘΩΣΕΙΣ ΣΦΑΛΜΑΤΩΝ 

(5) 

Στη Φ 218/οικ. 182/23.2.2000 απόφαση του Υπουργού 
Εργασίας και Κοινωνικών Ασφαλίσεων, που δημοσιεύθη- 
κε στο ΦΕΚ 279/Β79.3.2000 και αφορά τη Λειτουργεία 
του Δ.Σ. του Ταμείου Αρωγής Αστυνομίας (Τ.Α.Α.Σ.), γίνε¬ 
ται η παρακάτω διόρθωση σφάλματος: 

Στο 4ο στίχο της παραγράφου 13 του άρθρου 6, αντί 
του εσφαλμένου: «.... Στο άρθρο 2 του παρόντος ...», τί¬ 
θεται το ορθό: «... Στο άρθρο 1 του παρόντος ...». 

(Από το Υπ. Εργασίας και Κοιν. Ασφαλίσεων) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤΟΡ* ΡΑΧ52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ήΐΐρ: νννννν.θ 1.0Γ 
θ-ιτιηΜ: ννθΙυηΊ35ΐθΓ @ θί.ςτ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 -5230 841 
5225 713-5249 547 
5239 762 
5248 141 
5248 188 
5248 785 

5248 320 


ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Νικήτα 6-8 Τ.Κ. 185 31 
ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ - Διοικητήριο Τ.Κ. 411 10 
ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 
Τ.Κ. 811 00 Μυτιλήνη 


(031)423 956 
4135 228 
(061) 6381 100 

(0651) 87215 
(0531) 22 858 
(041) 597449 
(0661) 89 127/89 120 
(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
8σέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ. 

Β' (Υπουργικές αποφάσεις κ.λπ.) 

70.000 » 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 » 

750 

» 

Δ' (Απαλλοτριώσεις, πολεοδομία κ.λπ.) 

70.000 » 

3.500 

» 

Αναπτυξιακών Πράξεων (Τ.Α.Π.Σ.) 

30.000 » 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 » 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 » 

150 

» 

Προκηρύξεων Α.Σ.Ε.Π. 

10.000 » 

500 

» 

Ανωνύμων Εταιρειών & Ε.Π.Ε. 

300.000 » 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 » 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 » 

15.000 

» 


1 Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται από τα Δημόσια Ταμεία. 

1 Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































